2004R0878 — FI — 22.12.2006 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B ►M1 KOMISSION ASETUS (EY) N:o 878/2004, annettu 29 päivänä huhtikuuta 2004, tiettyjä luokkien 1 ja 2 ainekseksi määriteltyjä eläinperäisiä sivutuotteita koskevista siirtymäkauden toimenpiteistä Euroopan parlamentin ja neuvoston asetuksen (EY) N:o 1774/2002 mukaisesti ◄ (ETA:n kannalta merkityksellinen teksti) (EYV L 162, 30.4.2004, p.62)

Muutettu:









▼B

►M1 KOMISSION ASETUS (EY) N:o 878/2004,

annettu 29 päivänä huhtikuuta 2004,

tiettyjä luokkien 1 ja 2 ainekseksi määriteltyjä eläinperäisiä sivutuotteita koskevista siirtymäkauden toimenpiteistä Euroopan parlamentin ja neuvoston asetuksen (EY) N:o 1774/2002 mukaisesti ◄

(ETA:n kannalta merkityksellinen teksti)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002 ( 1 ) ja erityisesti sen 4 artiklan 4 kohdan, 5 artiklan 4 kohdan, 16 artiklan 3 kohdan ja 32 artiklan 1 kohdan, sekä katsoo seuraavaa: (1) Tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 999/2001 ( 2 ) kielletään elintarvikkeisiin, rehuihin tai lannoitteisiin tarkoitetun erikseen määritellyn riskiaineksen tuonti yhteisöön. (2) Luokkaan 1 kuuluvaa ainesta, joka voi sisältää erikseen määriteltyä riskiainesta, voidaan kuitenkin tuoda yhteisöön tai viedä yhteisöstä asetuksessa (EY) N:o 1774/2002 vahvistettujen tai asetuksen 33 artiklan 2 kohdassa tarkoitetulla menettelyllä vahvistettavien sääntöjen mukaisesti. (3) Kolmansista maista tulevien tiettyjen tuotteiden maahantuontia ja kauttakuljetusta koskevista asetuksen (EY) N:o 1774/2002 mukaisista siirtymäkauden toimenpiteistä 12 päivänä toukokuuta 2003 annetussa komission asetuksessa (EY) N:o 812/2003 ( 3 ) säädetään 30 päivään huhtikuuta 2004 kestävästä tilapäisestä poikkeuksesta asetuksen (EY) N:o 1774/2002 mukaiseen, tiettyjen kolmansista maista peräisin olevien eläinperäisten sivutuotteiden tuontikieltoon. (4) Tietyt toimijat ja kauppakumppanit ovat ilmaisseet huolestuneisuutensa rehu- ja elintarvikeketjun ulkopuoliseen tekniseen käyttöön tarkoitettujen eläinperäisten sivutuotteiden tuontikiellon vuoksi. (5) Komissio on pyytänyt tieteellisiä neuvoja piakkoin tehtävää määrällistä arviota varten, jossa tarkastellaan naudan spongiformisen enkefalopatian BSE:n jäännösriskiä eräissä naudoista peräisin olevissa tuotteissa, kuten gelatiinissa ja talissa. Lisäksi aiotaan pyytää lisää erityisneuvoja. (6) Odotettaessa kyseisiä neuvoja on aiheellista säätää siirtymäkauden toimenpiteistä, joilla sallitaan asetuksen (EY) N:o 1774/2002 mukaisesti luokkien 1 ja 2 aineksena pidettävien, yksinomaan tekniseen käyttöön tarkoitettujen tuotteiden markkinoille saattamisen, viennin, tuonnin ja kauttakulun jatkaminen. (7) Vastaavasti olisi säädettävä siirtymäkauden toimenpiteistä, joilla sallitaan tietyn tarkkaan määritellyn luokkaan 1 ja 2 kuuluvan aineksen tekninen käyttö. Tällaisen teknisiin tarkoituksiin tarkoitetun aineksen erityiskäyttötapoihin olisi kohdistettava tiukat kanavointi- ja valvontatoimet, joilla pienennetään entisestään riskiä tuotteiden kulkeutumisesta elintarvike- ja rehuketjuun ja riskiä aiotusta poikkeavasta käytöstä muissa teknisissä tuotteissa, kuten lannoitteissa ja maanparannusaineissa, kosmeettisissa valmisteissa, lääkkeissä ja lääkinnällisissä laitteissa. (8) Jos luokkiin 1 ja 2 kuuluvien eläinperäisten sivutuotteiden käyttöä ei voida välttää lääkkeiden valmistuksessa, toimivaltainen viranomainen voi poiketa asetuksen säännöksistä asiaa koskevan yhteisön lainsäädännön mukaisesti tehtävän asianmukaisen tapauskohtaisen riskinarvioinnin perusteella. (9) Yhteisössä valmistettujen tekniseen käyttöön tarkoitettujen eläinperäisten sivutuotteiden markkinoille saattamisen ja viennin osalta asetuksessa (EY) N:o 1774/2002 vahvistetut säännöt lienevät yleisesti ottaen riittäviä, edellyttäen että niitä täydennetään keräystä ja kuljetusta koskevilla säännöillä, jotta varmistetaan tiukkojen kanavointi-, tunnistus- ja valvontatavoitteiden saavuttaminen. Tuontierien ja kauttakuljetuksessa olevien erien osalta olisi pantava täytäntöön todistuksia ja kanavointia koskevia lisävaatimuksia. (10) Jäsenvaltioiden olisi tarpeen mukaan otettava käyttöön uusia valvontajärjestelyitä tämän asetuksen täytäntöönpanemiseksi ja erityisesti, jotta vältetään riski säädöstenvastaisesta käytöstä, ja tehtävä yhteistyötä tämän tavoitteen saavuttamiseksi. Jäsenvaltioiden olisi tiedotettava tästä komissiolle ja muille jäsenvaltioille, ja niiden olisi toteutettava kaikki tarvittavat yhteisön lainsäädännön mukaiset toimenpiteet, mikäli sääntöjä ei noudateta. (11) Jotta vältetään kaupan häiriytyminen, on aiheellista säätää kohtuullinen ajanjakso, jonka aikana hyväksytään edelleen 1 päivän toukokuuta 2004 jälkeen rajatarkastusasemille saapuvat maahantuotavat eläinperäiset sivutuotteet, joihin voi yhä olla liitetty vanhanmalliset terveystodistukset. (12) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, sekä katsoo seuraavaa: ON ANTANUT TÄMÄN ASETUKSEN:







▼M1

1 artikla

Soveltamisala

1. Tätä asetusta sovelletaan seuraaviin, asetuksessa (EY) N:o 1774/2002 luokkien 1 ja 2 ainekseksi määriteltyihin ja yksinomaan teknisiin tarkoituksiin tarkoitettuihin eläinperäisiin sivutuotteisiin:

a) eläimistä saadut vuodat ja nahat, jotka on käsitelty neuvoston direktiivissä 96/22/EY ( 4 ) kielletyillä aineilla;

b) renderoidut rasvat, jotka on johdettu asetuksen (EY) N:o 1774/2002 liitteessä V olevassa III luvussa tarkoitetulla ensimmäisellä käsittelymenetelmällä tuotetuista luokan 1 aineksista ja jotka märehtijöistä johdetun renderoidun rasvan tapauksessa on puhdistettu siten, että kaikkien jäljelle jäävien liukenemattomien epäpuhtauksien kokonaismäärä on enintään 0,15 painoprosenttia, sekä johdetut rasvojen johdannaiset, jotka ovat vähintään asetuksen (EY) N:o 1774/2002 liitteessä VI olevan III luvun vaatimusten mukaisia;

c) märehtijöiden suolet (sisältöineen tai ilman sisältöä); sekä

d) luut ja luutuotteet, jotka sisältävät selkärangan ja kallon, sekä nautojen sarvet, jotka on poistettu kallosta menetelmällä, jossa kallonontelo jää ehjäksi.

Tätä asetusta ei kuitenkaan sovelleta asetuksen (EY) N:o 1774/2002 4 artiklan 1 kohdan a alakohdan i ja ii alakohdassa tarkoitetuista eläimistä saatuihin eläinperäisiin sivutuotteisiin.

2. Tätä asetusta sovelletaan seuraaviin asetuksessa (EY) N:o 1774/2002 kyseisen asetuksen 5 artiklan 1 kohdan g alakohdan mukaisesti luokan 2 ainekseksi määriteltyihin eläinperäisiin sivutuotteisiin, jotka on tarkoitettu muiden kuin maalla elävien tuotantoeläinten ruokintaan, tarhattujen turkiseläinten ruokintaan tai teknisiin tarkoituksiin, mukaan luettuna kalansyötit:

a) maan selkärangattomat, muut kuin eläimille tai ihmisille patogeeniset lajit, mukaan luettuna niiden kehitysasteet, kuten toukat;

b) vesieläimet, paitsi merinisäkkäät, jos ne eivät ole peräisin vesiviljelystä;

c) vesiviljellyt eläimet, jotka on kasvatettu erityisesti käytettäväksi kalansyöttinä, edellyttäen, että syöttejä ei käytetä vesiviljelyssä jalostamatta;

d) eläimet, jotka kuuluvat eläintieteellisesti Rodentia- ja Lagomorpha- lahkoihin, mukaan lukien eläinperäisten tuotteiden tuotantoa varten pidetyt tuotantoeläimet; sekä

e) tuotteet, jotka on saatu a–d alakohdassa tarkoitetuista eläimistä tai ovat niiden tuottamia, kuten mäti, mutta lukuun ottamatta d alakohdassa tarkoitetuista eläimistä saatavaa jauhoa.

▼M1

1 a artikla

Poikkeus, joka koskee kaupallisia asiakirjoja ja terveystodistuksia

Poiketen siitä, mitä asetuksen (EY) N:o 1774/2002 liitteessä II olevan III luvun 1 kohdassa säädetään, vähittäiskauppiaat voivat toimittaa tämän asetuksen 1 artiklan 2 kohdassa tarkoitettuja eläinperäisiä tuotteita muille lopullisille käyttäjille kuin alan toimijoille ilman, että kuljetuksen aikana mukana on kaupallinen asiakirja tai, jos asetuksessa (EY) N:o 1774/2002 sitä vaaditaan, terveystodistus.

▼B

2 artikla

Poikkeus, joka koskee eläinperäisten sivutuotteiden markkinoille saattamista ja vientiä

Poiketen siitä, mitä asetuksen (EY) N:o 1774/2002 20 artiklan 1 kohdassa säädetään, jäsenvaltiot voivat sallia tämän asetuksen 1 artiklassa tarkoitettujen eläinperäisten sivutuotteiden (”eläinperäisten sivutuotteiden”) markkinoille saattamisen ja viennin.

Ensimmäisessä alakohdassa säädettyä poikkeusta ei kuitenkaan sovelleta tämän asetuksen ►M1 1 artiklan 1 kohdan c ja d alakohdassa ◄ tarkoitettuihin eläinperäisiin sivutuotteisiin.

3 artikla

Poikkeus, joka koskee eläinperäisten sivutuotteiden tuontia ja kauttakulkua

Poiketen siitä, mitä asetuksen (EY) N:o 1774/2002 29 artiklan 1 kohdassa säädetään, jäsenvaltiot voivat sallia eläinperäisten sivutuotteiden tuonnin ja kauttakuljetuksen.

Tämän asetuksen ►M1 5 artiklan 1 tai 2 kohdassa ◄ tarkoitetun kaltainen merkintä on vaadittava myös tuoduilta eläinperäisiltä sivutuotteilta.

4 artikla

Edellytykset eläinperäisten sivutuotteiden markkinoille saattamiselle, viennille ja tuonnille

1. Eläinperäisten sivutuotteiden markkinoille saattaminen tai vienti on järjestettävä tavalla, joka ei aiheuta riskiä eläinten terveydelle, kansanterveydelle eikä ympäristölle.

2. Eläinperäisten sivutuotteiden maahantuontiin on sovellettava kansallisen lainsäädännön mukaisia terveystodistuksia koskevia vaatimuksia.

▼M1

Maahantuodut ja kauttakulussa olevat erät on 1 artiklan 1 kohdassa tarkoitettujen sivutuotteiden osalta kanavoitava neuvoston direktiivin 97/78/EY ( 5 ) 8 artiklan 4 kohdassa säädetyn valvontamenettelyn mukaisesti.

5 artikla

Pakkausmerkintöjä, jakelua, kirjanpitoa ja käsittelyä koskevat vaatimukset

1. Asetuksen (EY) N:o 1774/2002 liitteessä II olevassa I luvussa säädettyjen tunnistamisvaatimusten lisäksi kaikkiin tämän asetuksen 1 artiklan 1 kohdassa tarkoitettujen eläinperäisten sivutuotteiden pakkauksiin on laitettava merkintä ”KÄYTTÖ KIELLETTY ELINTARVIKKEISSA, REHUISSA, LANNOITTEISSA, KOSMEETTISISSA VALMISTEISSA, LÄÄKKEISSÄ JA LÄÄKINNÄLLISISSÄ LAITTEISSA”.

Jos eläinperäiset sivutuotteet on tarkoitettu käytettäviksi lääkkeissä yhteisön lainsäädännön mukaisesti, voidaan kuitenkin käyttää erilaista merkintää, jolloin siinä on ilmoitettava ”TARKOITETTU AINOASTAAN LÄÄKKEISSÄ KÄYTETTÄVÄKSI”.

2. Kaikissa 1 artiklan 2 kohdassa tarkoitettujen eläinperäisten tuotteiden pakkauksissa on oltava merkintä ”EI IHMISRAVINNOKSI”, paitsi jos ne toimitetaan lopullisissa myyntipakkauksissa, joissa on merkintä, että sisältö on tarkoitettu ainoastaan lemmikkieläinten ravinnoksi tai käytettäväksi kalansyöttinä.

3. Tämän asetuksen 1 artiklassa tarkoitetut eläinperäiset sivutuotteet toimitetaan tällaista ainesta käyttävään tekniseen laitokseen, joka on hyväksytty asetuksen (EY) N:o 1774/2002 18 artiklan 1 kohdan mukaisesti.

Tämän asetuksen 1 artiklan 2 kohdassa tarkoitettuja eläinperäisiä sivutuotteita voidaan toimittaa myös

a) väliasteen laitokseen, joka on hyväksytty asetuksen (EY) N:o 1774/2002 10 artiklan 1 kohdan mukaisesti;

b) varastointilaitokseen, joka on hyväksytty asetuksen (EY) N:o 1774/2002 11 artiklan 1 kohdan mukaisesti;

c) lemmikkieläinten ruokia valmistavaan laitokseen, joka on hyväksytty asetuksen (EY) N:o 1774/2002 18 artiklan 1 kohdan mukaisesti;

d) eläimiä pitävälle tilalle tai laitokseen asetuksen (EY) N:o 1774/2002 23 artiklan 2 kohdan c alakohdan mukaisesti;

e) tuotantopaikalle tai tuotantolaitokseen, jossa tuotetaan i) kosmeettisia valmisteita kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY ( 6 ) mukaisesti; ii) eläinlääkkeitä eläinlääkkeitä koskevista yhteisön säännöistä 6 päivänä marraskuuta 2001 annetun Euroopan parlamentin ja neuvoston direktiivin 2001/82/EY ( 7 ) mukaisesti; iii) lääkkeitä ihmisille tarkoitettuja lääkkeitä koskevista yhteisön säännöistä 6 päivänä marraskuuta 2001 annetun Euroopan parlamentin ja neuvoston direktiivin 2001/83/EY ( 8 ) mukaisesti; iv) lääkinnällisiä laitteita lääkinnällisistä laitteista 14 päivänä kesäkuuta 1993 annetun neuvoston direktiivin 93/42/ETY ( 9 ) mukaisesti; v) in vitro -diagnostiikkaan tarkoitettuja laitteita in vitro -diagnostiikkaan tarkoitetuista lääkinnällisistä laitteista 27 päivänä lokakuuta 1998 annetun Euroopan parlamentin ja neuvoston direktiivin 98/79/EY ( 10 ) mukaisesti; tai

f) suoraan vähittäismyyntiin, jos eläinperäiset sivutuotteet i) toimitetaan valmiissa myyntipakkauksissa, joiden merkinnässä on selvästi ilmoitettu, että sisältö on tarkoitettu — lemmikkieläinten ruokintaan tai kalansyötiksi; ii) kuivataan menetelmällä, joka on riittävä hävittämään patogeeniset organismit, mukaan luettuna salmonella; tai iii) pakastetaan, jos kyseessä on 1 artiklan 2 kohdan b, c ja Rodentian osalta d alakohdassa tarkoitetut eläinperäiset sivutuotteet.

Rajoittamatta Euroopan parlamentin ja neuvoston asetuksen (EY) N:o 1774/2002 täytäntöönpanosta siltä osin kuin se koskee kalojen lajinsisäistä kierrätyskieltoa, eläimistä saatavien sivutuotteiden hautaamista ja polttamista sekä tiettyjä siirtymäkauden toimenpiteitä 12 päivänä toukokuuta 2003 annetun komission asetuksen (EY) N:o 811/2003 ( 11 ) soveltamista tämän asetuksen 1 artiklan 2 kohdan b alakohdassa tarkoitettuja eläinperäisiä sivutuotteita voidaan toimittaa myös vesieläimiä pitävälle yritykselle tai tilalle käytettäväksi eläinten ruokintaan.

4. Tämän artiklan 3 kohdassa tarkoitetun laitoksen tai tilan omistajan, operaattorin tai niiden edustajan on

a) pidettävä kirjaa asetuksen (EY) N:o 1774/2002 9 artiklan mukaisesti;

b) varmistettava, että eläinperäisille sivutuotteille on tarvittaessa suoritettava käsittely, joka täyttää toimivaltaisen viranomaisen vaatimukset niin, että saatava aines ei aiheuta vaaraa eläinten terveydelle tai kansanterveydelle;

c) toimitettava tai käytettävä eläinperäiset sivutuotteet ainoastaan toimivaltaisen viranomaisen hyväksymiin tarkoituksiin.

▼B

6 artikla

Valvonta

1. Maahantuotavien tai kauttakulussa olevien erien osalta toimivaltaisen viranomaisen on säännöllisesti ja vähintään kaksi kertaa vuodessa tehtävä asiakirjatarkastuksia kuljetusketjussa, joka ulottuu tuonnin tapauksessa saapumispaikan rajatarkastusasemalta hyväksyttyyn tekniseen laitokseen ja kauttakuljetuksen tapauksessa saapumispaikan rajatarkastusasemalta poistumispaikan rajatarkastusasemalle, selvittääkseen tuotujen, käytettyjen ja hävitettyjen eläinperäisten sivutuotteiden tuotteiden määrät ja varmistaakseen, että tämän asetuksen ja asetuksen (EY) N:o 1774/2002 säännöksiä noudatetaan.

Kauttakuljetuksessa olevien erien osalta saapumispaikan ja poistumispaikan rajatarkastusasemista vastaavien viranomaisten on tehtävä tarpeen mukaan yhteistyötä tehokkaan jäljityksen ja tarkastusten varmistamiseksi. Toimivaltaisten viranomaisten on myös tehtävä seurantaan liittyvää yhteistyötä varmistaakseen sen, että yhteen jäsenvaltioon tuodut ja toisessa käytetyt määrät, yhdestä jäsenvaltiosta viedyt mutta toisessa valmistetut määrät sekä kauttakulussa maahan saapuvat ja maasta poistuvat määrät täsmäävät.

2. Yhteisössä markkinoille saatettavaksi tai vientiin tarkoitettujen erien osalta toimivaltaisten viranomaisten on tehtävä asetuksessa (EY) N:o 1774/2002, etenkin asetuksen 7 ja 8 artiklassa säädetyt tarkastukset varmistaakseen samoin määrien vastaavuuden ja lainsäädännön noudattamisen.

7 artikla

Jäsenvaltioiden tiedotusvelvollisuus

Jäsenvaltioiden on välittömästi tiedotettava komissiolle ja muille jäsenvaltioille elintarvikeketjua ja eläinten terveyttä käsittelevän pysyvän komitean välityksellä seuraavista seikoista:

a) 2 ja 3 artiklassa säädetyn poikkeuksen soveltaminen;

b) edellä 6 artiklassa säädetyt valvontajärjestelyt sen varmistamiseksi, että tällaisia eläimistä saatavia sivutuotteita käytetään vain ►M1 5 artiklan 3 kohdan ◄ mukaisesti sallittuihin tarkoituksiin.

8 artikla

Tämän asetuksen noudattamatta jättämisen vuoksi toteutettavat toimenpiteet

Toimivaltaisen viranomaisen on välittömästi toteutettava aiheelliset toimenpiteet, mikäli tätä asetusta ei noudateta.

9 artikla

Voimaantulo ja soveltaminen

1. Tämä asetus tulee voimaan päivänä, jona se julkaistaan Euroopan unionin virallisessa lehdessä.

2. Sitä sovelletaan 1 päivästä toukokuuta 2004.

3. Komission asetuksen (EY) N:o 812/2003 mukaisesti laadittuja todistuksia voidaan kuitenkin käyttää 15 päivään kesäkuuta 2004 saakka.

4. Jäsenvaltioiden on sallittava 15 päivään elokuuta 2004 saakka sellaisten erien tuonti, jotka ovat lähteneet kolmannesta maasta ennen 15 päivää kesäkuuta 2004 ja joihin on vielä saatettu liittää 3 kohdassa tarkoitetut todistukset.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.